Exqrch/javanese-Komodo-pixelgpt huggingface dataset:
Sapérangan wekdal salajengipung, Direktorat Jenderal Perhubungan Udara medalaken surat Nomor 167/DBU/II/2009 tanggal 9 Pebruari 2009 babagan pemanfaatan Papan Anggegana Blimbingsari Banyuwangi ingkang garis besar wosipun inggih punika bilih Papan Anggegana Blimbingsari Banyuwangi saged dipun-ginakaken kange take off lan landing pesawat jinis Cassa.
Fushimi Inari Taisha Fushimi Inari Taisha (伏見稲荷大社, Fushimi Inari Taisha) inggih punika kuil Shinto ingkang mapan wonten ing Fushimi-ku, Kyoto, Jepang
Kuil punika kalebet kuil pusat kanggé kirang langkung 40.000 kuil Inari ingkang mulyakaken Inari
Kuil utami ("honden") mapan wonten ing kaki Gunung Inari, lan siti kagunganipun kuil punika kalebet gunung kanthi dhuwur 233 mèter
Wonten ing kuil punika kamulyakaken Ukanomitama sareng kaliyan sisihanipun, Satahiko no Ōkami, Ōmiyanome no ōkami, Tanaka no ōkami, lan Shi no ōkami (四 大神, Shi no ōkami)
Inari dipunpitadosi minangka déwa pertanian, saéngga kuil punika dipunpitadosi mbeta berkah kanggé panen palawija, sukses ing perdagangan bisnis , lan kaslametan ing transportasi
Kuil Fushimi Inari mlebet wonten ing peringkat kuil miturut "Jinmyōchō" (pratélan nama kuil) ingkang terbit sareng kaliyan "Engishiki"
Kajawi punika, kuil punika mapan wonten ing kelompok 7 kuil "papan atas" saking pratélan 22 kuil utami ("Nijūnisha")
Wonten ing sistem dangu peringkat kuil Shinto, kuil punika kalebet salah satunggal saking "kampeisha" (kuil resmi ingkang dipunparingi dana saking pamaréntah Jepang)
Kuil utami ingkang wonten sapunika kabangun nalika taun 1499 bibar bangungan lawas kobongan nalika kadadosan Perang Ōnin
Aula utami kuil punika déning pamaréntah Jepang dados warisan budaya ingkang wigati
Wiwit saking abad kaping 17, ingkang ngenut kuil Fushimi Inari gadhah tradisi yasatorii
Kirang langkung 10.000 torii ingkang larik-larikan wonten ing Gunung Inari kalebet asil saking sumbangan para umat
Ing antawisipun "Senbon torii" (larikan sewu torii) sampun dados salah satunggaling objek pariwisata
Nalika taun 711, Hata no Iroku nampi dhawuh supados damel kuil kanggé "sanza" (papan mawi tiga "Kami") ing Gunung Inari
Miturut literatur "Nijūni shaki", tiga "Kami" mau inggih punika Ōmiyame no mikoto, Ukanomitama no mikoto, Sarutahiko no mikami
Kisah ingkang sami ugi kaserat wonten ing cathetan sajarah ("fudoki") Provinsi Yamashiro ingkang taksih wonten
Ing pérangan "Jinmyōchō" saking "Engishiki", nama kuil punika kaserat minangka Inari Jinja Sanza (稲荷神社三座, Inari Jinja Sanza)
Wonten ing taun 1871, dhedhasar sistem derajat kawigatosanipun kuil ("Kindai shakaku seido"), kuil punika dados kuil resmi ("kampeisha"), sarta nama kuil mau kanthi resmi dipun-gantos dados Inari Jinja utawi Kampei Taisha Inari Jinja
Bibar Perang Dunia II (1946), kuil punika wonten organisani keagamaan ingkang kedhaptar minangka "badan hukum" lan kapisah saking Asosiasi Kuil Shinto ingkang "afiliasi" kaliyan Ise Jingu
Nama kuil dipun-gantos dados Fushimi Inari Taisha lan taksih dipun-ginakaken dumugi sapunika.
Urashima Tarō Urashima Tarō (浦島太郎, Urashima Tarō) punika legenda Jepang babagan satunggaling warigaluh anama Urashima Tarō
Piyambakipun dipunundhang dhateng Astana sagara (Pura Ryūgū) bibar nylametaken bulus
Urashima Tarō piyambak punika ateges "laré jaler saking pulo"
Wonten ing cathetan sajarah Provinsi Tango ("Tango no kuni fudoki") wonten carita kanthi irah-irahan "Urashima no ko" (浦嶼子, "Urashima no ko"), nanging nyariosaken bidadari cacah wolu ingkang mandhap saking langit
Kajawi punika, kisah "Urashima Tarō" mau ing "Nihon Shoki" lan "Man'yōshū"
Carita ingkang sapunika dipunkenal tiyang kalebet versi "Otogizōshi" asal saking jaman Muromachi
Kados kathahipun carita rakyat, manéka tlatah ing Jepang gadhah carita versi piyambak babagan Urashima Tarō
Pagesangan Urashima Tarō ing Astana Laut kados dipuncariyosaken ing "Otogizōshi" dipunanggep trep tumrap laré-laré, saéngga dipuntugel nalika dados carita laré
Nalika taun 1910, Kementerian Pendidikan Jepang mlebetaken carita "Urashima Tarō" dhateng buku teks resmi kanggé murid kelas 2 Sekolah Dasar lajeng tetep wonten ing buku teks 40 taun
Ing Provinsi Tango, wonten satunggaling warigaluh anama Urashima Tarō
Ing sawijining dinten, piyambakipun kesah mancing, nanging ingkang kénging pancingipun punika bulus
Tarō ngeculke penyu punika dhateng sagara mengeti bilih bulus punika saged gesang dumugi 10.000 taun saéngga rumaos welas manawi dipunpateni
Salajengipun wonten wanita ingkang dugi ing pasisir kanthi ngginakaken prahu
Satunggaling tetua nyuwun supados Tarō nyambut wanita mau ingkang sajatosipun pelayan putri
Minangka raos panuwunipun awit saking nulungi bulus, Tarō dipunundhang dhateng Astana Laut
Kalihan pelayan putri, Tarō nitih prahu tumuju Astana Laut
Taro gesang wonten ing mriku 3 taun
Amargi rumaos kuwatir kaliyan tiyang sepuhipun, Tarō nyuwun kondur marang kampung
Sang putri banjur ngaku bilih piyambakipun punika bulus ingkang naté dipuntulung déning Tarō
Minangka bebungah kanggé pisah sang putri maringi kotak perhiasan ("tamatebako")
Nalika dugi ing kampungipun, ("tamatebako") boten manggihaken désanipun kala rumiyin lan tiyang sepuhipun sampun séda
Taro rumaoosh sisah lajeng mbikak kotak saking putri
Saking kotak punika medal kukus kaping tiga lan Tarō dados manuk jenjang lajeng mabur ical
Versi turunan saking Otogizōshi
Nelayan anama Urashima Tarō nulung bulus ingkang nembé dipunsiksa kaliyan laré-laré
Minangka raos panuwun sampun nulung, bulus ngajal Tarō tindhak dhateng Astana Laut
Kanthi nitih bulus kasebit Tarō dhateng Astana ingkang wonten ing dhasaring sagara
Ing mriku Tarō kepanggih kaliyan putri anama Putri Oto.
Tarō wonten ing mriku naming pinten dinten lajeng ngersakaken kondur ing désa nanging Putri Oto boten purun
Tarō tetep ngersakaken kondur lan Putri Oto maringi ("tamatebako"), ugi paring dhawuh supados kotak punika boten dipunbikak
Dugi ing désanipun sadaya tiyang ingkang dipunkenal kaliyan Tarō sampun boten wonten
Lajeng Tarō mbikak kotak saking Putri Oto medal kukus saéngga Tarō dados tiyang kakung ingkang sampun sepuh
Miturut petangan wekdal ing dhasar samodra, Tarō namung wonten ing mriku pinten dinten kemawon nanging petangan ing dharatan Tarō kesah 700 taun
Ing versi punika, nasib Tarō salajengipun boten dipuncariyosaken.
Inari (Kami) Inari (稲荷, Inari) inggih punika salah satunggaling "Kami" wonten ing kapitadosan Jepang
Nama pakurmatan kanggé Inari no kami, Oinari-sama, Oinari-san, utawi Inari Daimyōjin (稲荷大明神, Inari Daimyōjin)
Wonten ing Basa Jepang, "Ine" (稲, "Ine") ateges "tuwuhan pantun"
Kuil ingkang mulyakaken Inari dipunwastani kuil Inari (稲荷神社, Inari jinja)
Pusat saking manéka kuil ingkang wonten ing Jepang inggih punika Kuil Fushimi Inari ing distrik Fushimi, Kyoto
Wonten sistem kapitadosan "shinbutsu shūgō", Inari dipunanggep minangka wujud saking Dakini
Kajawi punika Inari dipunpitadosi minangka Ukanomitama (déwa palawija), Toyoukebime, dan Ukemochi (déwa dedhaharan), Ōgetsuhime, lan sanèsipun
Inari minangka déwa pertanian kinten-kinten asalipun saking tembung asiling panèn "tuwuhan pantun" (tanaman padi) ("ine") minangka "barang bawaan" ("nari")
Wonten ing Jepang kirang langkung wonten 20 èwu dumugi 30 èwu kuil Inari
Di Jepang diperkirakan terdapat sakiwa-tengené 20 ribu hingga 30 ribu kuil Inari
Kisah babagan Inari punika kaserat wonten ing literatur klasik "Nihon Shoki"
Nalika taksih alit lan dèrèng minggah tahta (539 utawi 531) minangkaKaisar Kimmei, piyambakipun naté ngimpi bilih dipunparingi pirsa "bilih nedahaken tiyang kanthi nama Hata no Ōtsuchi, manawi sampun diwasa badhé pinter anggènipun mrentah nagari"
Rewang ingkang dipunpitadosi kautus supados madosi tiyang mau
Kuil kanggé Hata no Iroku (Hata no Irogu) jumeneng nalika wulan 2 taun 711
Kuil Fushimi Inari ing Kyoto rumiyin punika kuil kulawarga kagunganipun klan Hata
Kuil punika ugi naté dipunkelola déning kulawarga Ōnishi
Wonten ing cathetan sajarah Provinsi Yamashiro kanthi irah-irahan "Yamashiro no Kuni Fudoki" kacariyosaken babagan moyang klan Hata anama Hata no Irogu
Minangka bangsawan ingkang sugih, piyambakipun nglampahi tumindak ingkang dipunlarang inggih punika nyia-nyia dedhaharan
Mochi dados sasaran panah nalika gladhen manag
Nanging mochi ingkang dipunpanah punika dados peksi kanthi warni putih lajeg peksi mau mabur dhateng pucuk Gunung Mitsugamine
Wonten ing papan peksi mau mencok, tuwuh tuwuhan pantun kanthi subur.
Papan mau anama Inenariohiki (伊弥奈利生ひき, Inenariohiki) (Inanari)
Hata no Irogu rumaos nyesel
Wit ingkang tuwuh ing mriku dipunbeta kondur supados dipuntandur malih
Satunggaling kuil kabangun ing papan wit mau tuwuh
Salajengipun, Inanari (稲生り, Inanari) dipunserat dados Inari (稲荷, Inari) dumugi sapunika
Nalika jaman Heian, klan Hata kanthi basis ing Kyoto gadhah kuwaos sanget ing babagan pulitik saéngga rakyat ingkang dados pendhèrèk kuil Inari punika langkung kathah
Nalika kuil kanthi nama Tō-ji dipunyasa ing Kyoto, klan Hata nyumbang kajeng bahan yasan saking Gunung Inari.
Bibar punika Inari dipunwastani minangka déwa palindung ing Tō-ji
Kitab "Nijunisha-hon-en" nyarisoaken bilih Kūkai kepanggih lan nyuwun supados Inari dados déwa palindung ingTō-ji
Kapitadosan dhumateng Inari sansaya kondhang ing masarakat sasampunipun Inari dipunwastani minangka "manifestasi" Dakini ing Tōji
Dakini dipunpitadosi minangka Yaksa ingkang mangan Raksasa, saéngga arwah rubah (霊孤, "reiko") utawi kitsune dipunpitadosi dados Dakini
Salah satunggaling ciri khas arwah rubah inggih punika kemampuan "tatarigami" (damel tiyang kesurupan)
Nalika jaman Meiji, kapitadosan dhateng Inari pikantuk larangan "shinbutsu shūgo" ingkang misahaken déwa-déwa wonten ing agami Buda lan Shinto
Sapérangan kuil taksih tetep dados kuil Inari, déné sanèsipun dados kuil Buda ingkang muja Dakini.
Dhaptar lintang ing rasi lintang Apus Apus inggih punika salah satunggaling rasi lintang wonten ing belahan langit sisih kidul
Rasi lintang Apus kaping sepisanan dipunbiwarakaken kawontenanipun wonten ing pungkasaning abad kaping 16
Apus, wonten ing basa Yunani gadhah teges "tanpa suku/ samparan" lan punika nggambaraken satunggaling manuk ingkang salah satunggalipun dipunpitadosi boten gadhah sikil
Rasi lintang Apus inggih dipunklilingi déning rasi lintang sanèsipun inggih punika rasi lintang Trangulum Australe, Circinus, Musca, Chamaeleon, Octans, Pavo, lan Ara
Rasi lintang Apus gadhah wewengkon ingkang wiyaripun kirang langkung 206° persegi lan boten ngewrat lintang ingkang dipunmangertosi minangka planit - planit
Rasi lintang punika saged dipuntingali wonten ing garis lintang antawisipun +5° lan -90° lan badhé katingal ingkang saé piyambak manawi dipuntingali kala jam 9 dalu ing salebeting wilan Juli
Apus ingkang papanipun caket kaliyan kutub kidul ndadodasken wonten ing rasi lintang punika kapanggih sapérangan objek ingkang narik kawigatosan para panliti kanggé dipuntliti
"Globular cluster NGC 6101" mapan namung wonten ing lèripun "gamma Apodis", lan saged dipuntingali minangka satunggaling titik kanthi ukuran 4,5 inchi mawi teleskop
IC 4499 inggih punika lintang globular kluster sanèsipun ingkang ugi kalebet taksih enem wonten ing galaksi Bimasekti, ingkan kapanggih ing taun 1901
Galaksi spiral IC 4633 inggih punika satunggaling nebula ingkang strukturipun boten limrah ingkang wonten ing sakitaripun rasi lintang Apus ugi
Galaksi punika ugi mapan wonten ing salebeting galaksi Bimasekti
Déné lintang - lintang ingkang wonten ing rasi lintang antawisipun inggih punika: Rasi lintang Apus inggih taksih kalebet wonten ing kulawarga rasi lintang Johann Bayer sesarengan kaliyan rasi lintang Hydrus, Dorado, Volans, Pavo, Grus, Phoenix, Tucana, Indus, Chamaeleon lan Musca
Déné rasi lintang sanèsipun ingkang mapan wonten ing sakitaripun rasi lintang Apus inggih punika rasi lintang Triangulum Australe, Circinus, Musca, Chamaeleon, Octans, Pavo lan Ara
Apus inggih punika salah satunggal saking 12 rasi lintang ingkang dipunandharaken wonten ing abad kaping kalih déning astronom saking Prancis, Petrus Plancius saking asiling observasi déning astronom Pieter Dirkszoon Keyser lan Frederick de Houtman lan rasi lintang punika kaping sepisanan dipungambar wonten ing globe peta langit]] kanthi diameter 35 cm lan dipunwedalaken ing taun 1597 utawi 1598 ing Amsterdam déning Plancius kaliyan Jodacus Hondius
Plancius nyebat rasi lintang Apus inggih kanthi nama "Paradysvogel Apis Indica"; tembung sepisanan saking basa Walanda kanggé manuk paradise
Nanging sebatan sanèsipun kanggé Apus inggih saking basa Latin kanggé "tawon Indian"; "apis" (basa Latin kanggé tawon) inggih punika ugi dipunsebat "avis" utawi manuk
Sasampunipun dipuntepangaken wonten ing globe kagunganipun Plancius, rasi lilntang Apus sepisanan dipungambar malih wonten ing atlas langit ing "Uranometria" kagunganipun Johann Bayer ing taun 1603, ingkang ing atlas punika rasi lintang Apus dipunsebat "Apis Indica"
Punika minangka lintang-lintang ingkang wonten ing rasi lintang Apus
Dhaptar lintang ing rasi lintang Aquila Aquila inggih punika salah satunggaling rasi lintang wonten ing belahan langit sisih lèr
Aquila saking basa Latin ingkang ngemu teges manuk garudha lan punika nggambaraken satunggaling manuk ingkang mbekta Zeus wonten ing mitos Roma
Lintang "alpha", altair inggih punika minangka satunggaling lintang wonten ing segitiga mangsa panas
Rasi lintang aquila badhé katingal saé nalika mangsa panas lan rasi lintang punika dumunung wonten ing ing papan ingkang sejajar, sesarengan kaliyan galaksi Bimasekti
Amargi papanipun punika ingkang segaris kaliyan galaksi bima sakti mila wonten ing rasi lintang punika kathah kapanggih kluster lan planit nebula, lan sapérangan galaksi ing sakitaripun Lintang-lintang
Rasi lintang Aquila wiyaripun kirang langkung 652 drajat persegi lan ngewrat enem lintang ingkang dipunmangertosi minangka planit-planit
Rasi lintang punika saged dipuntingali ing garis lintang antawisipun +85° lan-75° lan badhé katingal ingkang saé piyambak manawi dipuntingali ing jam 9 dalu ing salebeting sasi Agustus
Déné lintang-lintang ingkang wonten ing rasi lintang punika ing antawisipun inggih kados makaten: Rasi lintang Aquila inggih taksih kalebet wonten ing kulawarga rasi lintang Hercules sesarengan kaliyan rasi lintang Hercules, Sagitta, Lyra, Cygnus, Vulpecula, Hydra, Sextans, Crater, Corvus, Ophiuchus, Serpens, Scutum, Centaurus, Lupus, Corona Australis, Ara, Triangulum Australe lan Crux
Déné rasi lintang sanèsipun ingkang mapan wonten ing sakitaripun rasi lintang Aquila inggih punika rasi lintang Sagitta, Hercules, Ophiuchus, Sagittarius, Serpens Cauda, Scutum, Capricornus, Aquarius lan Delphinus
Punika minangka lintang-lintang ingkang wonten ing rasi lintang Aquila
Oni (cerita rakyat) Oni (鬼, Oni) inggih punika jinising makluk kuwat, ala, lan damel ajrih ingkang dipunpitadosi gadhah kekuwatan supranatural wonten ing kapitadosan Jepang
Oni punika dugi saking donya sanès mbeta bencana ugi nasib saé
Kekuwatan spiritual Oni punika damel ajrih lan dipunpitadosi ngandhut kekuwatan ingkang saé lan ala saéngga dados objek pamujan sarta kawontenanipun dipunsingkiri
"Oni" punika kalebet salah satunggalipun yōkai
Wonten ing Basa Tionghoa, aksara hanzi kanggé "oni" dipunwaos minangka "guǐ" ingkang ateges "arwah ingkang sampun séda"
Kangge tiyang Tionghoa, nama mau tabu manawi dipunsebut
Ing Jepang, aksara ingkang sami dipunwaos minangka "oni" (iblis), "mono" (arwah ingkang manggon), utawi "kami"
Wiwit saking jaman Heian, "oni" kagambaraken minangka tiyang jaler kanthi rambut gondhrong lan keriting
Gadhah mripat ingkang ageng lan damel ajrih
Ing sirahipun wonten kalih sungu (tanduk) ("oni" abrit) utawi sungu ("oni" biru)
Tutukipun kebak waja ingkang wonten taringipun ugi drijinipun wonten kuku ingkang landhep sanget
Busana ingkang kaginakaken namung satunggalcawat ("fundoshi") saking kulit macan
Gaman ingkang dipunbeta dipunwastani "kanebō", awujud gada kebak eri-eri ingkang landhep
Gambaran sosok "oni" punika dhedhasar konsèp budaya Tiongkok lan Onmyōdō ingkang netepaken "mata angin" timur laut minangka arahing sial utawi "kimon" (鬼門, "kimon") ("gerbang "oni"")
Mata angin timur laut wonten ing antawisipun lèr ("kerbau") lan wétan ("macan"), lajeng dipunserat dados "ushitora" (艮, kerbau-macan)
Kerbau gadhah sungu saéngga "oni" kagambaraken mawi sungu
Waja mawi taring lan kuku ingkang landhep asalipun gambaran macan, saéngga prelu dipundamel cetha kanthi ngginakaken cawat saking kulit macan
Wonten ing carita rakyat, Momotaro mbrantas "oni" kanthi pambiyantu saking monyet, manuk pegar (pitik), lan anjing
Sedaya punika nama kéwan ingkang dados nama "mata angin" ingkang kuwalikan kaliyan arah timur laut
Shuten Dōji punika "oni" ingkang mapan wonten ing Provinsi Tamba
Piyambakipun ugi dipungambaraken gadhah sungu kanthi rikma abrit ing sirah ingkang tuwuh dados satunggal kaliyan brengos , janggut, "cambang", lan alis
Asta lan sukunipun kados tangan lan sikil beruang
Sanajan makaten, wiwitanipun tiyang boten mangertos sosok "oni" ingkang nyatanipun
Wiwitanipun , "oni" punika pérangan ingkang boten katingal lan asalipun saking tembung "onu" (隠, "onu" "menyembunyikan")
Kadang kala piyambakipun kagambaraken minangka tiyang jaler bagus utawi wanita ayu ingkang remen mangsa tiyang jaler utawi wanita enèm ingkang dados kekajenganipun
Gambaran babgan "oni" ingkang sapunika tiyang mangertos, dipunprakirakaken sampun kecampur kaliyan sosok raksesa
Oni wonten ing carita rakyat asring dipungambaraken mawi kulit abrit lan rikma "pirang" utawi coklat tuwa
Sosok "oni" asalipun saking tampilan bajak laut ingkang dugi saking perairan sakiwa-tengené Ruslan
Kulit ingkang putih dados abrit sasampunipun kénging srengéngé.
Issun Bōshi Issun Bōshi (一寸法師, Issun Bōshi Biksu Tigang Sentimeter) inggih punika carita rakyat Jepang ingkang nyariosaken satunggaling pendékar kanthi ukuran awak tigang sentimeter
Gamanipun wujud katana saking satunggal batang jarum, déné prahunipun punika mangkok saking kayu ingkang dipundayung ngginakaken sumpit
Cariyos "Issun Bōshi" ingkang umum dipunmangertosi déning tiyang asalipun saking buku carita mawi gambar "Otogizōshi"
Taun panyeratan cariyos Issun Bōshi boten dipunmangertosi, nanging kinten-kinten saking paruh kaping kalih jaman Muromachi
Adhedhasar ukuran fisik Issun Bōshi ingkang alit sanget, cariyos mitologi Jepang babagan Sukunahikona dipunprakirakaken dados sumber cariyos punika
Miturut cariyos Issun Bōshi ingkang umum, wonten pasangan suami istri ingkang boten gadhah laré nyuwun marang Sumiyoshi no Kami supados dipunparingi laré
Panyuwunan pasangan garwa mau kabul lajeng wiyos laré ingkang dhuwuripun awak namung 1 "sun" (ukuran dawa ingkang sami kaliyan 3 cm)
Laré mau boten saged tuwuh ageng saéngga dipunparingi nama Issun Bōshi ingkang ateges "biksu satu "sun"
Wonten ing satunggaling dinten, Issun Bōshi gadhah kekajengan dados samurai
Piyambakipun kesah dhateng Kyoto mbeta pedang ingkang wujud dom nglayar ngginakaken prahu saking mangkok kayu lan diundayung ngginakaken sumpit
Ing Kyoto , piyambakipun ketampui nyambut damel wonten ing satunggaling kulawarga ingkang mapan ing griya ingkang ageng lan mewah
Nalika putri saking kulawarga mau badhé tindak dhateng kuil, wonten Oni ingkang badhé nyulik putri mau
Issun Bōshi tarung kaliyan Oni supados njagi putri lajeng Oni ngulu awak Issun Bōshi
Pérangan njero weteng Oni dipunsuduk-suduk déning Issun Bōshi
Oni ingkan rumaos gerah nyuwun supados Issun Bōshi mandeg
Oni nyerah lajeng muntahaken Issun Bōshi
Oni lumayu dhateng gunung bibar nilaraken salunggaling "palu ajaib"
Pukul (palu) mau dipunwastani "Uchide no Kozuchi" ingkang saged ngabulaken panyuwunan utawi medalaken arta manawi "diayunkan"
Issun Bōshi ngginakaken pukul mau kanggé ngéwahi awakipun dados ukuran tiyang jaler ingkang diwasa
Issun Bōshi kagarwa sang putri dlajeng gesang kanthi bagya mulya selawasipun
Tiyang kalih mau pikantuk dedhaharan ingkang écho lan arta ingkang kathah kanthi ngginakaken pukul ajaib mau
Cariyos asli "Issun Bōshi" wonten "Otogizōshi" dipuncariyosaken sakedhik béda:
Kannushi Kannushi (神主, Kannushi "pakar Déwa", aslinipun dipunlafalaken "kamunushi"),ugi dipunwastani shinshoku (神職, shinshoku), inggih punika tiyang ingkang gadhah tanggel jawab awit saking ngurus kuil Shinto ("jinja") ugi mimpin sembahyang dhateng "kami"
Huruf kanji kanggé nyerat "kannushi" kadang kala saged kawaos jinshu kanthi pangertosan ingkang sami
Purwanipun, "kannushi" punika lantaran antawisipun para 'kami" ugi saged "mentransmisikan" kekajengan dhateng tiyang biyasa
Satunggaling "kannushi" kalebet tiyang ingkang saged nglampahi mukjizat utawi tiyang suci ingkang dados lantaran kanggé "kami" amargi usaha nyucèkaken dhiri ingkang dipunlampahi
Nanging lajeng istilah mau sejajar kaliyan "shinshoku", inggih punika tiyang ingkang nyambut damel wonten ing kuil lan gadhah tanggel jawab awit saking pucara religius ingkang dipunwontenaken ing mriku
Nalika jaman rumiyin, amargi kekuwatan pulitik lan religius ingkang sejajar wonten ing satunggaling klan, lajeng ketua klan ingkang mimpin anggota klan nalika kagiyatan religius utawi saged dipunlampahi déning pehak ingkang gadhah wewenang sanèsipun
Lajeng peran mau lajeng mekar dados wujud ingkang langkung mirunggan lan kapisah
Istilah mau dipunsebataken wonten ing kitab "Kojiki" (680 M) lan "Nihon Shoki" (720 M)
Saben kitab dipunsebatakwn bilih Maharani Jungū lan Kaisar Suijin dados "kannushi"
Wonten ing kuil ingkang sami, tuladhanipun Ise Jingū utawi Kuil Ōmiwa, wonten manéka jinis "kannushi" ingkang béda-béda ing wekdal ingkang sami, tuladhanipun "Ō-kannushi" (大神主, "Ō-kannushi"), "Sō-kannushi" (総神主, "Sō-kannushi"), atau "Gon-kannushi" (権神主, "Gon-kannushi")
Satunggaling "kannushi" kénging nikah lajeng larenipun ingkang marisi pakaryan mau
Sanajan status turun temurun punika boten dipunakoni kanthi sah, nanging tradisinipun taksih kelajengan
Busana ingakng kaginakaken tuladhanipun "jōe", "ebōshi" lan "kariginu", boten gadhah ciri religius ingkang signifikan, nanging kalebet busana resmi ingkang dipun-ginakaken wonten ing lingkungan kraton Jepang nalika jaman rumiyin
Pérangan punika ngandharaken gayutan ingkang celak antawisipun pamujan "kami" kaliyan Kaisar
Atribut sanèsipun ingkang dipunginaken déning "kannushi" inggih punika baton ingkang dipunwastani "shaku" lan tongkat ingkang kajanegkepi kaliyan lempitan kertas putih ("shide") ingkang dipunwastani "ōnusa"
Anggènipun nglampahi tugas religiusipun, , "kannushi" dipunbiyantu déning satunggaling wanita ingkang dipunwastani "miko"
Kanggé dados satunggaling "kannushi", ingkang dados calon kedah nglampahi studi ing satunggaling universitas lan sampun pikantuk ijin saking Jinja Honchō (Asosiasi Kuil Shinto), padatanipun Universitas Kokugakuin Tokyo, utawi nglampahi ujian supados pikantuk sertifikat lolos kualifikasi mau
Satunggaling wanita kénging dados "kannushi" lan randha saged nglajengaken pakaryan garwanipun ingkang dados "kannushi".
Kuwait City Kuwait City ( "Al-Kuwait") utawi Kutha Kuwait inggih punika kutha krajan nagara Kuwait
Padunungipun wonten 60.000 jiwa (2005)
Kutha punika kalebet pérangan governorat Al Asimah.
Nue Nue (鵺, Nue) inggih punika makluk mitologis wonten ing carita rakyat Jepang
Nue punika dipundamel deksripsi minangka makluk kanthi sirah monyet, kanthi awak tanuki (anjing rakun), mawi suku kaki macan, sarta mawi buntut ula
Miturut legenda, satunggaling Nue saged éwah dados awan ireng lajeng mabur
Amargi tampilanipun, kadang kala Nue dipunsebat minangka "khimera Jepang"
Nue dipercaya sebagai pembawa lelara dan nasib buruk
Miturut Riwayat Heike (平家物語, Heike monogatari), Kaisar Konoe, salah satunggaling Kaisar Jepang punika gerah sasampunipun ngimpi ala saben wengi
Kajawi punika awan ireng medal nalika tabuh kalih subuh wonten ing sanginggilipun Astana Karajan ing Kyoto punika nalika mangsa panas ing taun 1153
Miturut satunggaling, tiyang samurai, Minamoto no Yorimasa menek beluk ireng mau nalika wanci dalu lajeng nembakaken panah marang awan mau
Lajeng nue ingkang sampun mati dhawah saking mriku
Wonten kapitadosan biluhb Yorimasa damel ambles bangkai kasebu ing Laut Jepang
Wonten ing cariyos tambahan ing versi sanèsipun, bangai nue punika kemampul dumugi ing satunggaling tanjung
Wonten ing mriku para penduduk ngubur nue amargi ajrih bilih pikantuk kutukan
Tumpukan lemah ing celakipun tanjung punika taksih wonten dumugi sapunika lan wonten kapitadosan bilih lemah mau minangka kuburan ingkang dipundamel kanggé nue